internet vaartha 237 Views
న్యూఢిల్లీ : మళ్లీ టెస్ట్‌ మ్యాచ్‌లు ఆడతానని టీమిండియా ఆల్‌రౌండర్‌ యువరాజ్‌ పేర్కొన్నాడు. కాగా ముంబైలో ఒక ప్రైవేటు కార్యక్రమంలో పాల్గొన్న యువరాజ్‌ అనంతరం మాట్లాడుతూ మళ్లీ టెస్ట్‌ మ్యాచుల్లో చోటు సంపాదించి బాగా ఆడతానన్నాడు. అలాగే తదుపరి వరల్డ్‌ కప్‌లో ఆడటం తన ముందున్న మరో టార్గెట్‌ అని పేర్కొన్నాడు. తాను వీలైనన్ని ఎక్కువ రోజులు క్రికెట్‌ ఆడిన తరువాతనే రిటైర్డవుతానని, అప్పటి వరకు క్రికెట్‌లో మేటి ఆట కొనసాగించడానికే ప్రయత్నిస్తూనే ఉంటానన్నాడు. ఇటీవల జరిగిన టి20 వరల్డ్‌ కప్‌లో ఆస్ట్రేలియా మ్యాచ్‌లో గాయపడిన తదుపరి మ్యాచ్‌కు దూరం కావడం బాధ కలిగించిందన్నాడు. బాగా ఆడి ఆకట్టుకుని 2019 వరల్డ్‌ కప్‌ టీమ్‌లో చేరడానికి ప్రయత్నిస్తానని, ఆ వరల్డ్‌కప్‌లో ఆడితే అదే నాకు పదివేలు అని పేర్కొన్నాడు.